kardosdrur/scandi-wiki huggingface dataset:
Stephan af Østrig

Ærkehertug Stephen, palatin af Ungarn (ungarsk: István nádor eller Habsburg–Lotaringiai István Ferenc Viktor főherceg) (tysk: Stephan Franz Viktor, Erzherzog von Österreich) (født 14. september 1817 i Buda, død 19. februar 1867 i Menton, begravet i Budapest) var vicekonge (palatin) af Ungarn i 1847–1848. Fra 1847 til 1867 var han overhoved for den ungarske gren af Huset Habsburg-Lothringen. I 1847–1867 var han standsherre (mediatiseret greve) i Hertugdømmet Nassau.

Forfædre 
Ærkehertug Stephen var søn af  ærkehertug Josef, palatin af Ungarn (1776–1847) og Hermine af Anhalt-Bernburg-Schaumburg-Hoym (1797–1817).

Ærkehertug Stephen var sønnesøn af den tysk-romerske kejser Leopold 2..

Ærkehertug Stephen var oldesøn af den tysk-romerske kejser Frans 1. Stefan, den regerende kejserinde Maria Theresia af Østrig, kong Karl 3. af Spanien, regerende fyrste Karl Christian af Nassau-Weilburg og Caroline af Oranien-Nassau-Diez (Nederlandenes tronfølger, regentinde i 1765–1766).

Søskende 
Ærkehertug Stephen var halvbroder til bl.a. Elisabeth Franziska af Ungarn og til Marie Henriette af Ungarn (gift med kong Leopold 2. af Belgien).

Palatin af Ungarn   
I 1843 blev ærkehertug Stephen guvernør (Zivilgouverneur) over Bøhmen.

Efter faderens død den 13. januar 1847 blev han konstitueret som Palatin af Ungarn. I november 1847 valgte den ungarske landdag ham som landets palatin. 

Efter Martsrevolutionen i 1848 blev ærkehertug Stephens stilling uholdbar. Den 24. september 1848 nedlagde han værdigheden som landets palatin, og kort tid efter forlod han Ungarn. Derefter levede han i Tyskland og Frankrig i mange år. Efter sin død blev han dog – som alle de tidligere palatiner – begravet i Budapest.

Greve af  Holzappel 
I 1850 drog ærkehertug Stephen til Grevskabet Holzappel-Schaumburg i Hertugdømmet Nassau. Ærkehertug Stephen havde arvet grevskabet fra sin mors familie (slægten Anhalt-Bernburg-Schaumburg-Hoym). 

Fra 1847 var ærkehertug Stephen Holzappels standsherre (mediatiseret greve). Som standsherre have han en arvelig plads i Nassaus landdag. Her lod han sig dog repræsentere af en stedfortræder.

Ærkehertug Stephen var meget interesseret i mineraler, og han fik Stefanit (Ag5SbS4) opkaldt efter sig. 

Ærkehertug Stephen testamenterede sin store mineralsamling og Grevskabet Holzappel-Schaumburg til Georg Ludvig af Oldenborg (1855–1939), som var søn af storhertug Peter 2. af Oldenborg, der var Stephens fætter. Stephens og storhertug Peters mødre var søstre.

Imidlertid blev Georg Ludvig af Oldenborgs arveret bestridt, og der fulgte 20 år med retsager. I 1887 anerkendte den tyske højesteret i Leipzig, at Georg Ludvig skulle standsherre af Grevskabet Holzappel-Schaumburg.

Huset Habsburg-Lothringen
Ærkehertuger af Østrig
Palatiner af Ungarn
Personer i 1800-tallet
Viktor Amadeus 1. af Savoyen-Carignano

Viktor Amadeus 1. af Savoyen-Carignano (født 1. marts 1690, død 4. april 1741) var titulær fyrste af Carignano i 1709–1741.

Forfædre 
Viktor Amadeus 1. var oldesøn af hertug Karl Emanuel 1. af Savoyen, og han var tipoldesøn af hertug Emanuele Filiberto af Savoyen, kong Filip 2. af Spanien, Elisabeth af Valois og Ludvig 1. af Bourbon-Condé.

Ægteskab 
Viktor Amadeus 1. var gift med Maria Vittoria af Savoyen-Carignano (1690 – 1766). Hun var datter af Viktor Amadeus 2. af Sardinien-Piemont, der var Sardiniens første konge.  
De fik fem børn. Deres ældre overlevende søn var:
 Luigi Vittorio af Savoyen-Carignano, han blev forfader til de italienske konger.

Huset Savoyen
Logan Paul

Logan Alexander Paul (født 1. april 1995) er en amerikansk Youtuber, skuespiller og internetpersonlighed. Paul blev kendt gennem videodelingstjenesten Vine, hvor han lagde videoer op. Han har pr 4 juni 2023 mere end seks milliarder visninger og 23,5 millioner følgere på YouTube. Pauls lillebror Jake Paul er ligeledes en kendt internetpersonlighed og Youtuber.

I 2018 kom Paul ud i en shitstorm, da han lagde en video op med klip af liget af en mand, der havde begået selvmord.

Han har bl.a. samarbejdet med det amerikanske boyband Why Don't We.

Referencer

Eksterne henvisninger 

 
 
 
 

Bloggere fra USA
YouTubere fra USA
Mikkel Klint Thorius

Mikkel Klint Thorius (født 1992 i Tårnby) er en dansk stand-up-komiker.
I 2013 var han finalist ved DM i stand-up-comedy. I 2015 deltog han i Testkaninerne på TV 2.
Han har været medforfatter på Nørgaards netfix med Martin Nørgaard, der blev sendt fra 2014 til 2016.

I 2016 og 2017 medvirkede han i Comedy Aid. I 2017 vandt han Comedy Fight Club. Året efter lavede han Hvid Skyld, der blev lagt på Netflix.
I 2022 medvirkede han i første afsnit af Fuhlendorff og de skøre riddere.

I 2017 startede Mikkel Klint Thorius podcasten Den Ugentlige Podcast sammen med komikeren Jacob Wilson. I podcasten snakker Mikkel og Jacob om alt muligt, lige fra krige, moderne teknologi, comedy m.m.

I 2023 startede Mikkel Klint Thorius podcasten Dybt Go' Nat DK sammen med komikeren Michael Schøt. I podcasten inddeles en række komikere på to hold, og kommenterer på komisk vis aktuelle nyheder i en game-show format, hvor formålet er at samle flest point. Mikkel og Michael skiftes til at være vært på programmet og til selv at deltage på et af de to hold.

One-man shows 
 Hvid skyld (2018)
 Vanvittigt (2020)
 100% Måske (2023 - 2024)

Referencer 

Komikere fra Danmark
Standupkomikere fra Danmark
Personer fra Tårnby
Rotvoll Station

Rotvoll Station (Rotvoll stasjon eller Rotvoll holdeplass) er en jernbanestation på Nordlandsbanen, der ligger ved bydelen Rotvoll i Trondheim i Norge. Stationen består af et spor og en perron med et læskur. En stor del af stationens passagerer er ansatte hos Statoil, der har et større forskningscenter her, og elever på lærer- og tolkeuddannelserne på Høgskolen i Sør-Trøndelag.

Den nuværende station er den anden af slagsen. Den første blev oprettet som trinbræt 1. september 1909 på det, der dengang var en del af Meråkerbanen. Oprindeligt hed den Rotvold, men den skiftede navn til Rotvål i 1925, til Rottvoll i 1927 og tilbage til Rotvold i 1929. Samme år ophørte betjeningen med lokaltog, men der var fortsat enkelte persontog, der stoppede der, indtil stationen blev nedlagt i 1940.

Den nuværende station blev oprettet som trinbræt under navnet Rotvoll 27. december 1994 i forbindelse med en satsning på Trønderbanen. Den ligger ca. 150 m vest for den gamle. 6. januar 2008 overgik strækningen mellem Trondheim og Hell, hvor stationen ligger, formelt fra Meråkerbanen til Nordlandsbanen.

Litteratur

Eksterne henvisninger

Noter 

Stationer på Nordlandsbanen
Jernbanestationer i Trondheim
Etableret i 1994
Searchlight (album)

Searchlight er det sjette studiealbum fra den skotske keltiske rockband Runrig. Det blev udgivet i 1989.

Spor 
Alle sange er skrevet af Calum Macdonald og Rory Macdonald. 

 "News from Heaven" - 3:36
 "Every River" - 4:46
 "City of Lights" - 4:25
 "Èirinn" (Ireland) - 4:55
 "Tìr A' Mhurain" (Land of the Marram Grass) - 3:54
 "World Appeal" - 2:20
 "Tear Down These Walls" - 4:08
 "Only the Brave" - 3:58
 "Sìol Ghoraidh" (The Genealogy of Goraidh) - 5:21
 "That Final Mile" - 3:07
 "Smalltown" - 4:02
 "Precious Years" - 4:46

Personel 
Iain Bayne: trommer, percussion
Malcolm Jones: guitar, sækkepiber, mandolin
Calum Macdonald: percussion
Rory Macdonald: vokal, basguitar
Donnie Munro: Forsanger
Peter Wishart: keyboard

Referencer

Eksterne henvisninger 
 Searchlight på Discogs

Runrig-album
Album fra 1989
Vikhammer Station

Vikhammer Station (Vikhammer stasjon) er en jernbanestation på Nordlandsbanen, der ligger ved byområdet Vikhammer i Malvik kommune i Norge. Stationen består af to spor med to perroner, et læskur og en mindre parkeringsplads. Den ligger i strandområdet ved Strindfjorden.

Historie 
Stationen blev oprettet som holdeplads 19. juni 1893 på det, der dengang var en del af Meråkerbanen. Oprindeligt hed den Vikhammer som i dag, men den skiftede navn til Vikhamar 1. februar 1926. Indtil 1905 stoppede togene der kun om sommeren, og indtil 1920 var stationen kun bemandet i sommermånederne. Den blev opgraderet til station 1. maj 1942.

22. oktober 1943 blev stationen udstyret med sikringsanlæg, antageligt fra Malvik, der blev nedgraderet til holdeplads i 1942. Stationen blev fjernstyret 11. januar 1976, hvilket betød at opgaven med at stille sporskifter og signaler overgik til fjernstyringscentralen i Trondheim. Stationen var dog fortsat bemandet for ekspedition af passagerer og gods indtil 1. oktober 1977. Betjeningen med persontog blev indstillet 2. juni 1985, hvorefter stationen fik status af fjernstyret krydsningsspor.

Stationen fik tilsyneladende først en stationsbygning omkring 1909, der lå på den sydlige side af banen. Ved opgraderingen til station opførtes en ny toetages stationsbygning i funktionalistisk stil efter tegninger af NSB Arkitektkontor på den modsatte side af banen. Bygningen blev revet ned i 1986.

Genopretning 
Lokaltrafikken i Trondheimregionen blev reorganiseret og genoprettet under navnet Trønderbanen  beyndelsen af 1990'erne, men det omfattede ikke stop i Vikhamar. De tidligere lokaltog mellem Trondheim og Stjørdal og Steinkjer havde haft mange stop, og for at reducere rejsetiden, samtidig med at nye motorvogne af type 92 blev sat i drift i 1985, nedlagde NSB en række af disse stop. Vikhamar var altså en af dem. Det gav anledning til protester fra lokalt hold. Blandt andet blev der argumenteret for genoptagelse af betjeningen med henvisning til at Hommelvik med omtrent lige stor befolkning havde beholdt tre stop.

Resultatet blev at Hallstad i Hommelvik mistede betjeningen med persontog 22. august 1999, mens Vikhamar fik sin tilbage. En medvirkende årsag til genoprettelsen var, at der blev opført et større boligkompleks lige ved stationen. I løbet af 2000'erne forbedredes forholdene for passagererne med først et venteskur og senere ny perron og forbedret adgang med bil til parkeringspladsen.

Stationen skiftede navn til det oprindelige Vikhammer 7. januar 2007. 6. januar 2008 overgik strækningen mellem Trondheim og Hell, hvor stationen ligger, formelt fra Meråkerbanen til Nordlandsbanen.

Litteratur

Eksterne henvisninger 

 Jernbanestasjoner i Malvik

Noter 

Stationer på Nordlandsbanen
Jernbanestationer i Trøndelag
Etableret i 1893
Hellebæk Kirke

Hellebæk Kirke ligger i Hellebæk Sogn, Helsingør Stift.

Kirken er i nybarok stil. Kirkens høje grundmur er af tilhugne kampesten. Ydermurene er glatte og hvidkalkede. Taget er af blå glaserede teglsten. Den rundbuede del af tagkonstruktionen er beklædt med kobber som spiret, hvori klokken er ophængt. Klokken bærer indskriften: “Holder I eder nær til Gud, skal Han holde sig nær til eder.” (Jak. 4,8a.)

Kirken blev opført 1917-1920 og indviet den 16. maj 1920. Kirken ligger på den gamle stejleplads. Den blev skænket til sognet af Schimmelmann på betingelse af, at der ikke måtte ligge kirkegård omkring kirken. Til kirken hører to kirkegårde: 
 
 den gamle ved Hammermølle Skov og

 Hellebæk ny kirkegård ved Ålsgårde Station, der blev indviet i 1922.

Fra 1786 havde indbyggerne i Hellebæk og Aalsgaarde brugt Hellebækgaards Kapel som kirke.

Kirken er tegnet af arkitekt Søren Lemche.

Eksterne henvisninger 
Hellebæk Kirkes hjemmeside

Kirker i Helsingør Stift
Etableret i 1920
Kirker i Helsingør Kommune
Kirker i Frederiksborg Amt
Rasmussen (sanger)

Jonas Flodager Rasmussen (født 28. november 1985 i Viborg), også kendt som Rasmussen, er en dansk sanger og skuespiller, som vandt det Dansk Melodi Grand Prix 2018 med sangen Higher Ground med 50% procent af stemmerne.

Da han optrådte i Eurovision Song Contest kom han på en 9. plads. Han fik en 20. plads hos juryen med 38 stemmer, men kom på 5. plads hos serene med 188 stemmer.

Liv og karriere 
Rasmussen har en cand.mag. i musikvidenskab og dramaturgi.
Han underviser på Kulturskolen Viborg og Aarhus Teater Læring, en afdeling af Aarhus Teater.

Kilder

Eksterne henvisninger 

 
 

Personer fra Viborg
Sangere fra Danmark
Vindere af Dansk Melodi Grand Prix
Danmarks Eurovision Song Contest-deltagere
Alumni fra Aarhus Universitet
Deltagere ved Dansk Melodi Grand Prix 2018
Kregme

Kregme er en tidligere landsby, nu en bydel i det sydlige Frederiksværk.

Historie 
Kregme var oprindeligt en landsby.

I 1682 bestod Kregme landsby af 15 gårde og 8 huse uden jord. Det samlede dyrkede areal udgjorde 542,9 tønder land skyldsat til 98,20 tønder hartkorn. Dyrkningsformen var trevangsbrug.

Endnu ved århundredeskiftet (1900) havde Kregme kun kirke og skole, men der var projekteret en station på den da anlagte Hillerød-Frederiksværk-bane. Allerede på daværende tidspunkt arbejdede mange indbyggere på krudtværket og maskinfabrikkerne i Frederiksværk. Banen blev åbnet i 1897.

Kregme by havde 235 indbyggere i 1925, 418 indbyggere i 1935 og 407 indbyggere i 1940.

Kregme fortsatte sin udvikling efter 2. verdenskrig: byen havde 489 indbyggere i 1945, 488 i 1950, 561 i 1955, 645 i 1960 og 1.604 i 1965 (byen regnedes da som en forstad til Frederiksværk).

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark, 3. Udgave 2. Bind: Frederiksborg, Kjøbenhavns, Holbæk, Sorø og Præstø Amter; Kjøbenhavn 1898

Frederiksværk
Bydele og forstæder i Danmark
Tour of Oman 2018

Tour of Oman 2018 var den 9. udgave af cykelløbet Tour of Oman. Løbet blev afholdt i perioden 13. til 18. februar 2018. Det var del af UCI Asia Tour 2018 og var i kategorien 2.HC. Den samlede vinder af løbet blev kasakhiske Aleksej Lutsenko fra .

Hold og ryttere

Danske ryttere 
 Søren Kragh Andersen kørte for 
 Magnus Cort kørte for 
 Casper Pedersen kørte for 
 Michael Carbel kørte for

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Ungdomskonkurrencen

Holdkonkurrencen

Eksterne henvisninger
 

UCI Asia Tour 2018
2018
Søbøl

Søbøl (dansk), Seebüll (tysk) eller Seebel (nordfrisisk) er en bebyggelse i det nordlige Tyskland, beliggende i Nykirke Kommune. Bebyggelsen ligger i Nykirke Sogn cirka en kilometer syd for den dansk-tyske grænse i det nordvestlige Sydslesvig. Oprindelig var stedet et ubeboet værft i det nordfrisiske marskområde beliggende mellem Hyltoft Dyb (Hülltofter Tief) i vest og åen Vidå med Rudbøl Sø i nord.

Tæt på lå gården Hyltoft (på tysk: Hülltoft). I 1926 købte den dansk-tyske maler Emil Nolde stedet og byggede her sin bolig som kunstnerisk refugium. Bygningen opførtes i en funktional byggestil og rummede både malerens bolig og atelier. Nolde valgte bevidst en placering på et værft som en arkitektonisk kontrast til de omkringliggende lave, stråtækte frisergårde. Nolde stod også for indretningen af Søbøls have. Bygningen blev i 1957 omdannet til Nolde-Museet og viser skiftende udstillinger. Kunstmuseet udstiller overvejende Noldes malerier, men også andre arbejder fra hans hånd. Bygningen er fredet.

Området er præget af landbrug med overvejende græsarealer til kvæg og får. Turismen koncentrerer sig om Nolde-Museet og og den tilhørende Nolde-have.

Landevejen L6 går i nordvest forbi Søbøl. Til husene fører bi-og markveje. Søbøl kan nås med linjebusser fra Nibøl (Niebüll).

Eksterne henvisninger 
 Nolde-Museet
 Graenseforeningen: Noldemuseet
 Nykirke Kommunens hjemmeside (tysk)
 Emil Noldes hus (tysk)

Byer i Kreis Nordfriesland
Byer i Slesvig-Holsten
Malaspina

Malaspina var en italiensk adelsslægt. Slægtens ældst kendte mand er Adalberto Malaspina (død 1140), der nævnes i midten af det 10. århundrede, og som nedstammer fra slægten Obertenghi, der også har udløbere i andre adelsslægter (Pallavicini, Parodi og huset Este).

Slægten grundlagde i det 12. århundrede et rigsumiddelbart markgrevskab i Lunigiana, i området La Spezia i Apenninerne, hvortil i 14. århundrede føjedes Massa-Carrara. Slægten var guelfisk og ivrige modstandere af Hohenstauferne. Ricardano Malaspina (død 1281) skrev Istoria fiorentina, som blev fortsat af hans slægtning Giacotto; Saba Malaspina, pave Johannes XXI's sekretær, skrev Siciliens historie (Rerum Sicularium libri VI; i Muratori, Rerum italicarum Scriptores).

Germanico Malaspina (født ca. 1550, død 1604) var pavelig nuntius ved forskellige hoffer. 1592 blev han pavelig nuntius i Polen. Han blev kong Sigismunds fortrolige rådgiver og skaffede katolicismen sejren i Polen. 1593-94 var han med kong Sigismund i Sverige, men her mislykkedes hans forsøg på at skaffe katolicismen sejren. Germanico Malaspina var en af tidens dygtigste diplomater og en etisk personlighed, der som biskop virkede i Carlo Borromeos ånd.

Kilder 
 

Adelsslægter fra Italien
Gejl (Brodersby)

Gejl (dansk) eller Geel (tysk) er en bebyggelse beliggende nord for Sliens Store Bredning i det sydlige Angel i Sydslesvig. Administrativt hører bebyggelsen under Brodersby-Goltoft Kommune i Slesvig-Flensborg kreds i den nordtyske delstat Slesvig-Holsten. Gejl var en selvstændig kommune indtil den blev indlemmet i Brodersby kommune den 1. februar 1974 . I kirkelig henseende hører stedet under Brodersby Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Gejl er første gang nævnt 1383. Navnet bruges i jyske dialekter for gyvel. Da denne plante er meget almindelig især på Sønderjyllands sandede landryg er det ikke underlig, at den har givet stedet navn. Stedanvnet kan også henføres til gl.da. gæld (ufrugtbar) med hensyn til for få fiske i Sliens fiskgrunde, måske som gammelt navn på nuværende Gejl Bæk, måske oprindelig en sammensætning af gel- og -holte. Med under Gejl regnes Bregnerød el. Bregnrød (Brekenrude), Gejlbyskov (Geelbyholz), Risbo (Riesbör) og Rojum (på ældre dansk også Røjem og Rødum, på tysk Royum) med Rojumskov.

Vest for landsbyen løber den omtrent 4 km lange Gejlbæk hen mod Slien. Gejl Bæk har sit udspring ved Broholm Skov.

Noter 

Angel
Slien
Huset Malatesta

Malatesta var et italiensk fyrstehus.

Malatesta var en fornem italiensk familie, der fra 1295 til 1500 herskede over byen Rimini og dens territorium og efterhånden udvidede dette. Stamfaderen, en Guelferhøvding, som 1275 opkastede sig til hersker i Rimini, skal have fået navnet som øgenavn; det betyder "slemt hoved". Slægten har en række voldsomme og samvittighedsløse, men tillige højt begavede krigerske og administrativt dygtige tyranner at opvise, og dens historie er rig på blodgerninger og andre grueligheder. En af de tidligste og mest kendte medlemmer af familien var Giovanni Malatesta (død 1304), gift med Francesca da Rimini, hans broder Paolo Malatesta (ca. 1246, død 1285) var Francescas elskede, og det var i Malatestaernes borg, at Francescas og Paolos tragedie (Dantes inferno) udspilledes. Senere træffer man Sigismondo Pandolfo Malatesta (død 1468), der var en tapper kriger, en kundskabsrig beskytter af videnskab og kunst, men om hvem der berettes en mængde forfærdelige misgerninger. 1500 erobrede Cesare Borgia Rimini og jog slægten Malatesta i landflygtighed. 1503 blev byen solgt til Venedig, 1528 tilfaldt den endelig Pavestaten; efter den tid rejste slægten sig ikke mere.

Kilder 
 

Malatesta
Medaljefordeling ved vinter-OL 2018

Medaljefordelingen ved vinter-OL 2018 er en liste over de nationale olympiske komiteer, der er rangeret efter antallet af medaljer, der blev vundet ved vinter-OL 2018, og som  blev afholdt i Pyeongchang, Sydkorea, fra den 9.-25. februar 2018.

Legene vil indeholde 102 konkurrencer i 15 sportsgrene, hvilket gør legene til det første vinter-OL, som har over 100 medaljeceremonier. Fire nye discipliner i eksisterende sportsgrene blev introduceret til programmet i PyeongChang, herunder  big air snowboarding, mixed doubles curling, massestart i hurtigløb på skøjter og mixed hold i alpint skiløb.

Medaljeoversigt 
 Værtsnation (Sydkorea)

Referencer
 

 

Vinter-OL 2018
2018
Vinter-PL 2018

De paralympiske vinterlege 2018, officielt set kendt som de XII Paralympiske Vinterlege, vil blive afholdt fra den 9. til den 18. marts 2018 i Pyeongchang i Sydkorea.

Ansøgning om værtsskabet 

Pyeongchang gav sit tredje på hinanden følgende bud til vinter-OL og vinter-PL 2018, som byen i sidste ende vandt. München gav også et bud, som vært. Annecy gav et bud, men fik ikke offentlig støtte fra lokalbefolkningen. Deres bud fik i sidste ende kun syv stemmer. Kun disse tre byer lavede bud til legende og alle tre blev kandidater.

Kandidatbyer

Kalender

Deltagende lande

Se også 
 Vinter-OL 2018

Referencer

Eksterne henvisninger 
 Pyeongchang 2018 web site 

 
Vinter-PL
Rye (whisky)

Rye eller rye whisky er en type af amerikansk whisky der primært er fremstillet af rug. Der produceres også rye whisky i andre lande end USA, men det er dog i relativt små mængder. Canada er en undtagelse, men her overholdes ikke de specielle amerikanske krav til fremstillingen (se nedenfor).

Historie 
Da europæerne kom til Nordamerika, forsøgte man at plante byg til fremstilling af alkohol, da denne kornsort var den fremherskende i Europa på dette tidspunkt. Byg havde dog svært ved at vokse i det klima, der var i de oprindelige bebyggelser. Man fandt derfor hurtigt ud af at dyrke rug i stedet, da denne kortsort håndterer store udsving i temperaturer meget bedre end byg.

Rye whisky var derfor den foretrukne type i mange år, inden bourbon overtog førertrøjen.

Efter forbudstiden i USA i 1920'erne og 1930'erne forsvandt rye whisky næsten fuldstændigt fra markedet og er først rigtigt begyndt at komme igen efter årtusindskiftet. Ifølge "Destilled Spirit Council" var rye whisky i 2017 den whiskytype, der oplevede den største vækst i USA.

Regler for fremstilling 
Reglerne for fremstilling af rye whisky er udstukket af "Alcohol and Tobacco Tax and Trade Bureau (forkortet TTB)" og er som følger:
 Kornblandingen som man destillerer ud fra skal bestå at minimum 51 % rug.
 Alkoholprocenten må maksimalt være 80 efter den sidste destillation.
 Alkoholprocenten må ikke være højere end 62,5 %, når whiskyen hældes på fade (den rå destillationsvæske blandes derfor med vand for at få procenten ned fra 80 til 62,5).
 Alkoholprocenten på den flaske, forbrugeren køber, må ikke være lavere end 40 %.
 Den rå whisky skal lagres i nye egetræsbeholdere, der er forbrændt/forkullet på indersiden. Egetræsbeholderne er altid tønder, selvom det teknisk set godt kunne være en spand eller en kasse.
 Hvis whiskyen har været lagret i mindre end fire år, skal producenten skrive hvor lang tid, den har været lagret i måneder og år.
 Hvis det færdige produkt er en blanding af flere årgange (hvilket er tilladt), og producenten skriver alder på etiketten, skal angivelsen af alderen altid være den yngste komponent. Hvis der for eksempel er brugt 99,9 % whisky, der er 20 år gammel, og 0,1 %, der er 2 år gammel, så skal der stå, at produktet er 2 år gammelt på etiketten.
 Der må kun tilsættes stoffer, der ændrer farve eller smag, hvis det ikke er en "straight whisky"

Referencer

Eksterne henvisninger 

Whisky
Tour Colombia

Tour Colombia, tidligere kaldt Colombia Oro y Paz, er et colombiansk etapeløb i landevejscykling som er en del af UCI America Tour, hvor det er placeret i kategorien 2.1. Det blev for første gang arrangeret i 2018.

Vindere

Andre konkurrencer

Eksterne henvisninger 
 

 
Etableret i 2018